Izvadak iz

 Z A P I S N I K A

s 69. sjednice Školskog odbora VII. osnovne škole Varaždin održane elektronskim putem, radi potrebe žurnog i neodgodivog postupanja.

**Početak elektronske sjednice: 28.1.2021. u 9:00 sati**

**Završetak elektronske sjednice: 28.1.2021. do 24:00 sata**

**Sjednici prisustvovali: Valentina Vrbanić, Josip Dreven, Julijana Petrina, Nikola Sedlar, Karmela Ožinger, Sandra Slunjski, Darinka Bunić**

Konstatacija predsjednika da sjednici prisustvuju svi članovi Školskog odbora.

Predsjednik Školskog odbora Nikola Sedlar sazvao je sjednicu sukladno članku 47. Statuta VII. osnovne škole Varaždin elektronskim putem, zbog žurnosti, te je predložio slijedeći

**Dnevni red:**

**1. Prihvaćanje zapisnika s 68. sjednice Školskog odbora**

**2. Donošenje odluke o prihvaćanju Financijskog izvješća za 2020. godinu**

**3. Donošenje odluke o raspodjeli rezultata za 2020. godinu.**

**4. Ostala pitanja i prijedlozi**

**AD/1.**

Prelazi se na prvu točku dnevnog reda – ***Prihvaćanje zapisnika s 68. sjednice Školskog odbora VII. osnovne škole Varaždin***

Svi članovi Školskog odbora u prilogu poziva primili su zapisnik s 68. sjednice Školskog odbora.

**ZAKLJUČAK:**

**Zapisnik s 68. sjednice Školskog odbora prihvaća se u cijelosti bez primjedbi.**

**AD/2.**

Prelazi se na drugu točku dnevnog reda - **Donošenje odluke o prihvaćanju Financijskog izvješća za 2020. godinu**

Dobiveni su materijali iz kojih je vidljivo

- prihodi i rashodi poslovanja – izvor financiranja Grad Varaždin

- prihodi i rashodi poslovanja – izvor financiranja – MZO

- prihodi Varaždinske županije

- vanproračunski prihodi i rashodi poslovanja

(Prilog: IZVJEŠĆE O FINANCIJSKOM POSLOVANJUZA RAZDOBLJE 1.1.2020.-31.12.2020.GODINE)

U 2020. godini ostvaren je višak prihoda nad rashodima poslovanja u iznosu 13.973,91 HRK.

Izvori viška poslovanja iznosa 86,10 HRK su vlastiti prihodi ostvareni od zakupa školske dvorane, prihod od kamata na depozit na žiro-računu škole, rabata na količinu koje škola ostvaruje na osiguranje učenika, pretplate na časopise, nabavu testova, priručnika, mapa, zbirki, radnih bilježnica a koje kao depozit ostaje na žiro-računu škole nakon pologa prihoda od sufinanciranja i plaćanja navedenih rashoda.

Izvor viška poslovanja u iznosu 13.887,81HRK je od sufinanciranja školske prehrane.

U 2020. godini redovito se provodila nabava prikupljajući ponude od više gospodarskih subjekata za većinu predmeta nabave ili usluga i tako na godišnjoj razini postignute su značajne uštede. Većinu potrebnih troškova za održavanje standarda u školi uspjelo se podmiriti iz sredstava decentralizacije i sredstava koje je doznačio osnivač Grad Varaždin. Rashodi nabave opreme i nastavnih pomagala najvećim dijelom je financirano iz izvora MZO-a i osnivača Grada Varaždina. Također značajan dio šk. prehrane podmiruje se po projektu SPAS III i SPAS IV. To je utjecalo na rezultat poslovanja tako da je na raspolaganju za buduća razdoblja ostao navedeni višak poslovanja.

Ukupni višak prihoda (višak prihoda prethodnih godina + višak prihoda 2020. godine) iznosi 124.342,84 HRK.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor VII. osnovne škole Varaždin jednoglasno donosi odluku o donošenju Financijskog izvješća za 2020. godinu. Financijsko izvješće za 2020. godinu objavit će se na web stranici škole.**

**AD/3.**

Prelazi se na treću točku dnevnog reda – **Donošenje odluke o raspodjeli rezultata za 2020. godinu**

Financijski rezultat proračuna VII. OSNOVNE ŠKOLE VARAŽDIN za 2020. godinu:

Prihodi poslovanja 253.699,89

Rashodi poslovanja 182.404,35

Rashodi za nabavu nefinancijske imovine 57.321,53

Višak prihoda poslovanja 13.973,91

Preneseni višak prihoda poslovanja 110.368,93

Ukupni višak prihoda poslovanja 124.342,84

Višak prihoda raspoloživ u sljedećem razdoblju iznosi 124.342,84 HRK.

Višak prihoda ostvaren je iz vlastitih prihoda škole ostvarenih prema Ugovorima o zakupu školsko sportske dvorane, kamata na depozit na žiro-računu škole, rabata koje škola ostvaruje te iz ostalih prihoda od sufinanciranja školske prehrane. Višak prihoda rasporedit će se Odlukom o izmjenama i dopunama Proračuna za 2021. godinu kako slijedi:

- za nabavu nefinancijske imovine prema potrebama škole iz. 71 60.000,00

- za ostale materijalne rashode prema potrebama škole iz. 71 50.455,03

- za nabavu nefinancujske imovine prema potrebama škole iz.72 10.000,00

- za ostale materijalne rashode prema potrebama škole iz. 72 3.887,81

Odluka će se objaviti na web stranici škole.

Konstatacija da je prijedlog zaključka usvojen većinom glasova, protiv i suzdržanih nema te je donesen slijedeći

**ZAKLJUČAK:**

**Školski odbor VII. osnovne škole Varaždin jednoglasno donosi Odluku o raspodjeli rezultata poslovanja 2020. godine. Odluka će se objaviti na web stranici škole.**

**AD/4.**

Prelazi se na četvrtu točku dnevnog reda -***Ostala pitanja i prijedlozi***

Ostalih pitanja i prijedloga nije bilo.

Kako je dnevni red iscrpljen, predsjednik Školskog odbora zaključuje sjednicu 28.1.2021. u 24:00 sata.

Ovaj zapisnik ima tri (3) stranice.

ZAPISNIK VODILA: PREDSJEDNIK ŠKOLSKOG ODBORA:

Renata Beljšćak Nikola Sedlar

KLASA: 003-06/21-01-2

URBROJ: 2186-91/21-01-2